Annas Brigaderes iela (Rīga)

Annas Brigaderes iela ir iekšpagalma iela Rīgā, Vidzemes priekšpilsētā, Purvciemā. Tā sākas strupceļā aiz Astra Lux daudzstāvu ēkas un beidzas ar strupceļu, nekrustojoties ar citām ielām. Annas Brigaderes ielas garums ir ap 300 metriem.

Ielas sākotnējais nosaukums bija Detlava Brantkalna iela, latviešu izcelsmes padomju ģenerālleitnanta Detlava Brantkalna vārdā.  Rīgas dome lēma par ielas pārdēvēšanu rakstnieces Annas Brigaderes vārdā, lai turpinātu okupācijas seku novēršanu Rīgā.

Visā garumā iela ir klāta ar asfalta segumu. Apbūvē dominē daudzstāvu paneļēkas. Sabiedriskais transports pa ielu nekursē.

 Ielu savienojumi 
Ar beznosaukuma šķērsielu Annas Brigaderes ielas vidusdaļa ir savienota ar Augusta Deglava ielas sānu brauktuvi.

 Skatīt arī 
 Purvciems
 Vidzemes priekšpilsēta

 Atsauces 

Kategorija:Ielas Purvciemā
Kategorija:Vidzemes priekšpilsēta